CELEX: 31981R1303
Language: el
Date: 1981-05-12 00:00:00
Title: Κανονισμός (ΕΟΚ) αριθ. 1303/81 τού Συμβουλίου τής 12ης Μαΐου 1981 περί τροποποιήσεως τού κανονισμού (ΕΟΚ) αριθ. 1883/78 «περί τών γενικών κανόνων χρηματοδοτήσεως τών παρεμβάσεων από τό Ευρωπαϊκό Γεωργικό Ταμείο Προσανατολισμού καί Εγγυήσεων, (ΕΓΤΠΕ), τμήμα Εγγυήσεων»

Avis juridique important

|

31981R1303

Κανονισμός (ΕΟΚ) αριθ. 1303/81 τού Συμβουλίου τής 12ης Μαΐου 1981 περί τροποποιήσεως τού κανονισμού (ΕΟΚ) αριθ. 1883/78 «περί τών γενικών κανόνων χρηματοδοτήσεως τών παρεμβάσεων από τό Ευρωπαϊκό Γεωργικό Ταμείο Προσανατολισμού καί Εγγυήσεων, (ΕΓΤΠΕ), τμήμα Εγγυήσεων»  

Επίσημη Εφημερίδα αριθ. L 130 της 16/05/1981 σ. 0002 - 0007 Φινλανδική ειδική έκδοση: Κεφάλαιο 3 τόμος 13 σ. 0077  Σουηδική ειδική έκδοση: Κεφάλαιο 3 τόμος 13 σ. 0077 

***** ΚΑΝΟΝΙΣΜΟΣ (ΕΟΚ) αριθ. 1303/81 ΤΟΥ ΣΥΜΒΟΥΛΙΟΥ  της 12ης Μαΐου 1981  περί τροποποιήσεως του κανονισμού (ΕΟΚ) αριθ. 1883/78 «περί των γενικών κανόνων χρηματοδοτήσεως των παρεμβάσεων από το Ευρωπαϊκό Γεωργικό Ταμείο Προσανατολισμού και Εγγυήσεων, (ΕΓΤΠΕ), τμήμα Εγγυήσεων»  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 729/70 του Συμβουλίου της 21ης Απριλίου 1970 περί χρηματοδοτήσεως της κοινής γεωργικής πολιτικής (1), όπως τροποποιήθηκε τελευταία από τον κανονισμό (ΕΟΚ) αριθ. 3509/80 (2), και ιδίως το άρθρο 3 παράγραφος 2,  την πρόταση της Επιτροπής,  Εκτιμώντας:  ότι ο κανονισμός (ΕΟΚ) αριθ. 1883/78 (3), όπως τροποποιήθηκε τελευταία από τον κανονισμό (ΕΟΚ) αριθ. 249/80 (4), απαριθμεί στο παράρτημά του τα μέτρα που ανταποκρίνονται στην έννοια των παρεμβάσεων, οι οποίες αποσκοπούν στη ρύθμηση των γεωργικών αγορών κατά την έννοια του άρθρου 3 παράγραφος 1 του κανονισμού (ΕΟΚ) αριθ. 729/70· ότι πρέπει να ενημερωθεί το παράρτημα αυτό, επειδή από της τελευταίας τροποποιήσεώς του έχουν θεσπισθεί, παραταθεί ή καταργηθεί ορισμένα μέτρα·  ότι από το έτος 1978, ορισμένοι κλάδοι παρουσίασαν αισθητή εξέλιξη και απετέλεσαν αντικείμενο κωδικοποιήσεως της ρυθμίσεώς τους· ότι δημιουργήθηκε κοινή οργάνωση αγορών στον τομέα του προβείου και αιγείου κρέατος· ότι το εν λόγω παράρτημα τροποποιήθηκε ήδη από τους κανονισμούς (ΕΟΚ) αριθ. 1030/79 (5) και (ΕΟΚ) αριθ. 249/80· ότι πρέπει επομένως να συγκεντρωθεί το σύνολο του παραρτήματος σε ένα μοναδικό κατάλογο·  ότι για τα μέτρα που δεν απαριθμούνται στο νέο παράρτημα, των οποίων όμως οι δαπάνες θα πραγματοποιηθούν, τυγχάνουν εφαρμογής τα παλαιά παραρτήματα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο μόνο  Το παράρτημα του κανονισμού (ΕΟΚ) αριθ. 1883/78 αντικαθίσταται από το παράρτημα του παρόντος κανονισμού.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 12 Μαΐου 1981.  Για το Συμβούλιο  Ο Πρόεδρος  G. BRAKS  (1) ΕΕ αριθ. L 94 της 28. 4. 1970, σ. 13.  (2) ΕΕ αριθ. L 367 της 31. 12. 1980, σ. 87.  (3) ΕΕ αριθ. L 216 της 5. 8. 1978, σ. 1.  (4) ΕΕ αριθ. L 28 της 5. 2. 1980, σ. 1.  (5) ΕΕ αριθ. L 130 της 29. 5. 1979, σ. 4.  ΠΑΡΑΡΤΗΜΑ  «ΠΑΡΑΡΤΗΜΑ  ΕΝΕΡΓΕΙΕΣ ΑΝΑΦΕΡΟΜΕΝΕΣ ΣΤΟ ΑΡΘΡΟ 1  I. ΤΟΜΕΑΣ ΣΙΤΗΡΩΝ  1. Οι αγορές και οι παρεπόμενες ενέργειες που πραγματοποιούνται από οργανισμό παρεμβάσεως, κατ' εφαρμογή του άρθρου 7 παράγραφοι 1, 2 και 3 του κανονισμού (ΕΟΚ) αριθ. 2727/75.  2. Τα ιδιαίτερα και ειδικά μέτρα παρεμβάσεως που προβλέπονται στο άρθρο 8 παράγραφοι 1 και 2 του κανονισμού (ΕΟΚ) αριθ. 2727/75.  3. Οι αποζημιώσεις για τα αποθέματα που υπάρχουν κατά το τέλος της περιόδου εμπορίας που προβλέπονται στο άρθρο 9 του κανονισμού (ΕΟΚ) αριθ. 2727/75.  4. Οι ενισχύσεις στην παραγωγή σκληρού σίτου που προβλέπονται στο άρθρο 10 του κανονισμού (ΕΟΚ) αριθ. 2727/75.  5. Οι επιστροφές στην παραγωγή και οι πριμοδοτήσεις για το άμυλο γεωμήλων που προβλέπονται στο άρθρο 11 του κανονισμού (ΕΟΚ) αριθ. 2727/75.  6. Οι επιδοτήσεις που προβλέπονται στο άρθρο 23 του κανονισμού (ΕΟΚ) αριθ. 2727/75.  II. ΤΟΜΕΑΣ ΟΡΥΖΗΣ  1. Οι αγορές και οι παρεπόμενες ενέργειες που πραγματοποιούνται από οργανισμό παρεμβάσεως, κατ' εφαρμογή του άρθρου 5 παράγραφοι 1 και 2 του κανονισμού (ΕΟΚ) αριθ. 1418/76.  2. Τα ιδιαίτερα μέτρα παρεμβάσεως που προβλέπονται στο άρθρο 6 του κανονισμού (ΕΟΚ) αριθ. 1418/76.  3. Οι αποζημιώσεις για τα αποθέματα κατά το τέλος της περιόδου εμπορίας που προβλέπονται στο άρθρο 8 του κανονισμού (ΕΟΚ) αριθ. 1418/76.  4. Οι επιστροφές στην παραγωγή που προβλέπονται στο άρθρο 9 του κανονισμού (ΕΟΚ) αριθ. 1418/76.  5. Οι επιδοτήσεις για παραδόσεις κοινοτικής ορύζης προς το υπερπόντιο γαλλικό διαμέρισμα Ρεϋνιόν που προβλέπονται στο άρθρο 11α του κανονισμού (ΕΟΚ) αριθ. 1418/76.  III. ΤΟΜΕΑΣ ΓΑΛΑΚΤΟΣ ΚΑΙ ΓΑΛΑΚΤΟΚΟΜΙΚΩΝ ΠΡΟΪΟΝΤΩΝ  Α. Αποκορυφωμένο γάλα  1. Οι αγορές αποκορυφωμένου γάλακτος εις κόνιν και οι παρεπόμενες ενέργειες που πραγματοποιούνται από οργανισμό παρεμβάσεως, κατ' εφαρμογή του άρθρου 7 παράγραφοι 1 και 2 του κανονισμού (ΕΟΚ) αριθ. 804/68.  2. Οι ενισχύσεις για την ιδιωτική αποθεματοποίηση αποκορυφωμένου γάλακτος εις κόνιν που προβλέπονται στο άρθρο 7 παράγραφος 3 του κανονισμού (ΕΟΚ) αριθ. 804/68.  3. Οι ενισχύσεις για το αποκορυφωμένο γάλα και για το αποκορυφωμένο γάλα εις κόνιν που χρησιμοποιούνται για τη διατροφή των ζώων, οι οποίες προβλέπονται στο άρθρο 10 του κανονισμού (ΕΟΚ) αριθ. 804/68.  4. Οι ενισχύσεις για το αποκορυφωμένο γάλα που μεταποιείται σε τυρίνη, οι οποίες προβλέπονται στο άρθρο 11 του κανονισμού (ΕΟΚ) αριθ. 804/68.  Β. Βούτυρο  1. Οι αγορές βουτύρου και οι παρεπόμενες ενέργειες που πραγματοποιούνται από οργανισμό παρεμβάσεως, κατ' εφαρμογή του άρθρου 6 παράγραφος 1 και παράγραφος 3 εδάφιο πρώτο ή εδάφιο δεύτερο περίοδος πρώτη του κανονισμού (ΕΟΚ) αριθ. 804/68.  2. Οι ενισχύσεις για την ιδιωτική αποθεματοποίηση βουτύρου και κρέμας γάλακτος που προβλέπονται στο άρθρο 6 παράγραφος 2 του κανονισμού (ΕΟΚ) αριθ. 804/68.  3. Τα ιδιαίτερα μέτρα διαθέσεως βουτύρου που προβλέπονται στο άρθρο 6 παράγραφος 3 εδάφιο δεύτερο περίοδος δεύτερη του κανονισμού (ΕΟΚ) αριθ. 804/68. Γ. Λοιπά μέτρα  1. Οι αγορές τυρών grana padano και parmigiano reggiano και οι παρεπόμενες ενέργειες που πραγματοποιούνται από οργανισμό παρεμβάσεως, κατ' εφαρμογή του άρθρου 8 παράγραφοι 1 και 2 του κανονισμού (ΕΟΚ) αριθ. 804/68.  2. Οι ενισχύσεις για την ιδιωτική αποθεματοποίηση των τυρών grana padano, parmigiano reggiano και provolone που προβλέπονται στο άρθρο 8 παράγραφος 3 του κανονισμού (ΕΟΚ) αριθ. 804/68.  3. Τα μέτρα παρεμβάσεως για τους τυρούς διατηρήσεως που προβλέπονται στο άρθρο 9 του κανονισμού (ΕΟΚ) αριθ. 804/68.  4. Τα μέτρα που αφορούν τη μείωση των πλεονασμάτων γαλακτοκομικών προϊόντων που προβλέπονται στο άρθρο 12 του κανονισμού (ΕΟΚ) αριθ. 804/68.  5. Η κοινοτική συνεισφορά, που προβλέπεται στο άρθρο 26 δεύτερο εδάφιο του κανονισμού (ΕΟΚ) αριθ. 804/68, για τη χορήγηση γαλακτοκομικών προϊόντων σε μαθητές στα σχολεία.  6. Οι πριμοδοτήσεις για τη μη εμπορία του γάλακτος και των γαλακτοκομικών προϊόντων και τη μετατροπή των γαλακτοπαραγωγών ζώων σε κρεατοπαραγωγά, οι οποίες προβλέπονται στο άρθρο 1 του κανονισμού (ΕΟΚ) αριθ. 1078/77 (1)·  7. Η εισφορά συνυπευθυνότητος και τα μέτρα για τη διεύρυνση των αγορών των γαλακτοκομικών προϊόντων, δυνάμει των άρθρων 1 και 4 του κανονισμού (ΕΟΚ) αριθ. 1079/77.  IV. ΤΟΜΕΑΣ ΛΙΠΑΡΩΝ ΟΥΣΙΩΝ  Α. Ελαιόλαδο  1. Η ενίσχυση στην παραγωγή που προβλέπεται στο άρθρο 5 παράγραφος 1 του κανονισμού αριθ. 136/66/ΕΟΚ.  2. Η ενίσχυση στην κατανάλωση που προβλέπεται στο άρθρο 11 παράγραφος 1 του κανονισμού αριθ. 136/66/ΕΟΚ.  3. Οι αγορές και οι παρεπόμενες ενέργειες που πραγματοποιούνται από οργανισμό παρεμβάσεως, κατ' εφαρμογή του άρθρου 12 παράγραφος 1 και 2 του κανονισμού αριθ. 136/66/ΕΟΚ.  4. Τα μέτρα που προβλέπονται στο άρθρο 13 του κανονισμού αριθ. 136/66/ΕΟΚ (ρυθμιστικό απόθεμα).  5. Οι επιστροφές στην παραγωγή, για το ελαιόλαδο που χρησιμοποιείται στην παρασκευή κονσερβών ιχθύων και λαχανικών, που προβλέπονται στο άρθρο 20α του κανονισμού αριθ. 136/66/ΕΟΚ.  6. Οι συμβάσεις αποθεματοποιήσεως που προβλέπονται στο άρθρο 20 δ παράγραφος 2 του κανονισμού αριθ. 136/66/ΕΟΚ.  Β. Ελαιούχοι κραμβόσποροι, γογγυλόσποροι και ηλιανθόσποροι  1. Οι αγορές και οι παρεπόμενες ενέργειες που πραγματοποιούνται από οργανισμό παρεμβάσεως, κατ' εφαρμογή του άρθρου 26 παράγραφος 1 του κανονισμού αριθ. 136/66/ΕΟΚ.  2. Οι ενισχύσεις για τους συγκομιζόμενους και μεταποιούμενους σπόρους που προβλέπονται στο άρθρο 27 παράγραφος 1 του κανονισμού αριθ. 136/66/ΕΟΚ.  3. Η αποζημίωση ταχείας εμπορίας που προβλέπεται στο άρθρο 27 παράγραφος 2 του κανονισμού αριθ. 136/66/ΕΟΚ.  4. Τα τυχόν μέτρα παρεκκλίσεως που αποφασίζονται κατ' εφαρμογή του άρθρου 36 του κανονισμού αριθ. 136/66/ΕΟΚ.  5. Τα διαφορικά ποσά που καταβάλλονται ή εισπράττονται κατά τη μεταποίηση των κραμβόσπορων και γογγυλόσπορων κατ' εφαρμογή του κανονισμού (ΕΟΚ) αριθ. 1569/72.  Γ. Άλλοι ελαιούχοι σπόροι  1. Οι ενισχύσεις για τους βαμβακόσπορους που προβλέπονται στο άρθρο 1 του κανονισμού (ΕΟΚ) αριθ. 1516/71.  2. Η ενίσχυση στην παραγωγή των σπόρων σόγιας που προβλέπεται στο άρθρο 2 του κανονισμού (ΕΟΚ) αριθ. 1900/74 (εφαρμόζεται μέχρι τις 31 Οκτωβρίου 1980).  3. Η ενίσχυση για τους σπόρους σόγιας που προβλέπεται στο άρθρο 2 του κανονισμού (ΕΟΚ) αριθ. 1614/79 (εφαρμόζεται από της συγκομιδής 1980).  4. Οι ενισχύσεις για τους λιναρόσπορους που προβλέπονται στο άρθρο 2 του κανονισμού (ΕΟΚ) αριθ. 569/76.  5. Η ενίσχυση για τους σπόρους κίκκεως που προβλέπεται στο άρθρο 2 του κανονισμού (ΕΟΚ) αριθ. 2874/77.  6. Η συμπληρωματική ενίσχυση για τους σπόρους κίκκεως που προβλέπεται στο άρθρο 1 του κανονισμού (ΕΟΚ) αριθ. 1610/79. V. ΤΟΜΕΑΣ ΖΑΧΑΡΗΣ  1. Έξοδα αποθεματοποιήσεως που προβλέπονται στο άρθρο 8 παράγραφος 1 του κανονισμού (ΕΟΚ) αριθ. 3330/74.  2. Οι αγορές και οι παρεπόμενες ενέργειες που πραγματοποιούνται από οργανισμό παρεμβάσεως, κατ' εφαρμογή του άρθρου 9 παράγραφος 1 και των άρθρων 11 και 44 του κανονισμού (ΕΟΚ) αριθ. 3330/74.  3. Οι πριμοδοτήσεις μετουσιώσεως που προβλέπονται στο άρθρο 9 παράγραφος 2 του κανονισμού (ΕΟΚ) αριθ. 3330/74.  4. Τα μέτρα που προβλέπονται για τη ζάχαρη των υπερποντίων διαμερισμάτων, κατ' εφαρμογή του άρθρο 9 παράγραφος 3 του κανονισμού (ΕΟΚ) αριθ. 3330/74.  5. Οι επιστροφές στην παραγωγή που προβλέπονται στο άρθρο 9 παράγραφος 4 του κανονισμού (ΕΟΚ) αριθ. 3330/74.  6. Τα ιδιαίτερα μέτρα παρεμβάσεως για την εξασφάλιση του εφοδιασμού που προβλέπονται στο άρθρο 10 του κανονισμού (ΕΟΚ) αριθ. 3330/74.  7. Οι επιδοτήσεις κατά την εισαγωγή που προβλέπονται στο άρθρο 17 παράγραφος 2 του κανονισμού (ΕΟΚ) αριθ. 3330/74.  8. Τα ποσά που αναφέρονται στο άρθρο 6 του κανονισμού (ΕΟΚ) αριθ. 1488/76 που εισπράττονται για τη ζάχαρη που υπάγεται στο ελάχιστο απόθεμα και διατίθεται διαφορετικά από τους προβλεπόμενους κανόνες.  VI. ΤΟΜΕΑΣ ΒΟΕΙΟΥ ΚΡΕΑΤΟΣ  1. Οι ενισχύσεις για ιδιωτική αποθεματοποίηση που προβλέπονται στο άρθρο 5 παράγραφος 1 υπό α του κανονισμού (ΕΟΚ) αριθ. 805/68.  2. Οι αγορές και οι παρεπόμενες ενέργειες που πραγματοποιούνται από οργανισμό παρεμβάσεως, κατ' εφαρμογή των άρθρων 5, 6 και 7 του κανονισμού (ΕΟΚ) αριθ. 805/68.  3. Τα εξαιρετικά μέτρα στηρίξεως της αγοράς που προβλέπονται στο άρθρο 23 του κανονισμού (ΕΟΚ) αριθ. 805/68.  4. Οι πριμοδοτήσεις στη γέννηση μόσχων που προβλέπονται στο άρθρο 4 του κανονισμού (ΕΟΚ) αριθ. 464/75 και στο άρθρο 1 των κανονισμών (ΕΟΚ) αριθ. 1276/79 και (ΕΟΚ) αριθ. 1667/80.  5. Οι πριμοδοτήσεις σε περίπτωση σφαγής ορισμένων χονδρών βοοειδών, οι οποίες προβλέπονται στο άρθρο 1 των κανονισμών (ΕΟΚ) αριθ. 1275/79 και (ΕΟΚ) αριθ. 1666/80.  6. Η πριμοδότηση για τη διατήρηση αγέλης αγελάδων γαλακτοπαραγωγής που προβλέπεται στο άρθρο 1 του κανονισμού (ΕΟΚ) αριθ. 1357/80.  VII. ΤΟΜΕΑΣ ΧΟΙΡΕΙΟΥ ΚΡΕΑΤΟΣ  1. Οι ενισχύσεις για ιδιωτική αποθεματοποίηση που προβλέπονται στο άρθρο 3 εδάφιο πρώτο περίπτωση πρώτη του κανονισμού (ΕΟΚ) αριθ. 2759/75.  2. Οι αγορές και οι παρεπόμενες ενέργειες που πραγματοποιούνται από οργανισμό παρεμβάσεως, κατ' εφαρμογή των άρθρων 3, 4, 5 και 6 του κανονισμού (ΕΟΚ) αριθ. 2759/75.  3. Οι ενισχύσεις για ιδιωτική αποθεματοποίηση, οι οποίες βασίζονται στο άρθρο 20 του κανονισμού (ΕΟΚ) αριθ. 2759/75.  VIII. ΤΟΜΕΑΣ ΠΡΟΒΕΙΟΥ ΚΑΙ ΑΙΓΕΙΟΥ ΚΡΕΑΤΟΣ  1.Η πριμοδότηση στους παραγωγούς προβείου κρέατος για να αντισταθμισθεί η απώλεια εισοδήματος, που προβλέπεται στο άρθρο 5 του κανονισμού (ΕΟΚ) αριθ. 1837/80.  2. Οι ενισχύσεις για ιδιωτική αποθεματοποίηση που προβλέπονται στο άρθρο 6 παράγραφος 1 υπό α του κανονισμού (ΕΟΚ) αριθ. 1837/80.  3. Οι αγορές και οι παρεπόμενες ενέργειες που πραγματοποιούνται από οργανισμό παρεμβάσεως, κατ' εφαρμογή του άρθρου 6 παράγραφος 1 υπό β του κανονισμού (ΕΟΚ) αριθ. 1837/80.  4. Η μεταβλητή πριμοδότηση για σφαγή προβατοειδών που προβλέπεται στο άρθρο 9 παράγραφος 1 του κανονισμού (ΕΟΚ) αριθ. 1837/80  5. Τα εξαιρετικά μέτρα στηρίξεως της αγοράς που προβλέπονται στο άρθρο 22 του κανονισμού (ΕΟΚ) αριθ. 1837/80. IX. ΤΟΜΕΑΣ ΟΠΩΡΟΚΗΠΕΥΤΙΚΩΝ  1. Οι χρηματικές αντισταθμίσεις που χορηγούνται στις οργανώσεις παραγωγών, οι οποίες προβλέπονται στο άρθρο 18 του κανονισμού (ΕΟΚ) αριθ. 1035/72.  2. Οι αγορές που προβλέπονται στα άρθρα 19 και 19α του κανονισμού (ΕΟΚ) αριθ. 1035/72, όταν η κοινοτική αγορά ευρίσκεται σε κατάσταση σοβαρής κρίσεως.  3. Τα μέτρα διαθέσεως των προϊόντων που αποσύρονται από την αγορά, τα οποία προβλέπονται στο άρθρο 21 παράγραφοι 1 και 3 του κανονισμού (ΕΟΚ) αριθ. 1035/72. 4. Οι αποζημιώσεις που χορηγούνται στους κατόχους γεωργικών εκμεταλλεύσεων κατ' εφαρμογή του άρθρου 21 παράγραφος 2 του κανονισμού (ΕΟΚ) αριθ. 1035/72.  5. Οι χρηματικές αντισταθμίσεις που προβλέπονται στο άρθρο 8 του κανονισμού (ΕΟΚ) αριθ. 2511/69 και προορίζονται να προωθήσουν την εμπορία στον τομέα των κοινοτικών εσπεριδοειδών.  6. Οι χρηματικές αντισταθμίσεις που προβλέπονται στο άρθρο 3 του κανονισμού (ΕΟΚ) αριθ. 2601/69 και προορίζονται να ενθαρρύνουν την προσφυγή στην μεταποίηση ορισμένων ποικιλιών πορτοκαλιών.  7. Οι ενισχύσεις στην παραγωγή για τις κονσέρβες ανανά που προβλέπονται στο άρθρο 1 του κανονισμού (ΕΟΚ) αριθ. 525/77.  8. Οι χρηματικές αντισταθμίσεις που προβλέπονται στον κανονισμό (ΕΟΚ) αριθ. 1035/77 και αποσκοπούν στην ενθάρρυνση της εμπορίας των μεταποιημένων προϊόντων με βάση τα λεμόνια.  9. Οι ενισχύσεις στην παραγωγή για ορισμένα προϊόντα που λαμβάνονται από οπωροκηπευτικά, οι οποίες προβλέπονται στο άρθρο 3α του κανονισμού (ΕΟΚ) αριθ. 516/77.  X. ΑΜΠΕΛΟΟΙΝΙΚΟΣ ΤΟΜΕΑΣ  1. Οι ενισχύσεις για ιδιωτική αποθεματοποίηση του επιτραπέζιου οίνου, του γλεύκους σταφυλών και του συμπυκνωμένου γλεύκους σταφυλών που προβλέπονται στα άρθρα 7 και 8 του κανονισμού (ΕΟΚ) αριθ. 337/79.  2. Οι ενισχύσεις για τη μεταφορά και εναποθήκευση επιτραπέζιων οίνων, οι οποίες προβλέπονται στο άρθρο 10 του κανονισμού (ΕΟΚ) αριθ. 337/79.  3. Η προληπτική απόσταξη που προβλέπεται στο άρθρο 11 του κανονισμού (ΕΟΚ) αριθ. 337/79.  4. Τα συμπληρωματικά μέτρα αποθεματοποιήσεως ή αποστάξεως, τα οποία επιφυλάσσονται για τους έχοντες υπογράψει συμφωνητικά μακροπροθέσμου αποθεματοποιήσεως και προβλέπονται στο άρθρο 12 του κανονισμού (ΕΟΚ) αριθ. 337/79.  5. Η απόσταξη οίνων καταλλήλων για παραγωγή ορισμένων αποσταγμάτων που προβλέπεται στο άρθρο 13 του κανονισμού (ΕΟΚ) αριθ. 337/79.  6. Η ενίσχυση για συμπυκνωμένα γλεύκη σταφυλών που χρησιμοποιούνται στην οινοποίηση για την αύξηση των αλκοολομετρικών τίτλων, η οποία προβλέπεται στο άρθρο 14 του κανονισμού (ΕΟΚ) αριθ. 337/79.  7. Η ενίσχυση για το γλεύκος σταφυλών που χρησιμοποιείται για την επεξεργασία χυμών σταφυλών της British wines και άλλων παρεμφερών ποτών που προβλέπεται στο άρθρο 14α του κανονισμού (ΕΟΚ) αριθ. 337/79.  8. Η απόσταξη των επιτραπέζιων οίνων που προβλέπεται στο άρθρο 15 του κανονισμού (ΕΟΚ) αριθ. 337/79.  9. Το μέρος των δαπανών που χρηματοδοτούνται από το ΕΓΤΠΕ - Εγγυήσεις - για απόσταξη προβλεπόμενη στο άρθρο 15α του κανονισμού (ΕΟΚ) αριθ. 337/79.  10. Η συμπληρωματική απόσταξη που προβλέπεται στο άρθρο 40 του κανονισμού (ΕΟΚ) αριθ. 337/79.  11. Η απόσταξη των οίνων που λαμβάνονται από επιτραπέζιες σταφυλές που προβλέπεται στο άρθρο 41 του κανονισμού (ΕΟΚ) αριθ. 337/79.  12. Τα μέτρα παρεμβάσεως για τα άλλα προϊόντα, εκτός από τον επιτραπέζιο οίνο, που προβλέπονται στο άρθρο 57 του κανονισμού (ΕΟΚ) αριθ. 337/79.  13. Η ειδική απόσταξη των επιτραπέζιων οίνων, η οποία επιφυλάσσεται στις ενώσεις παραγωγών, που προβλέπεται στο άρθρο 58 του κανονισμού (ΕΟΚ) αριθ. 337/79.  14. Τα μέτρα παρεκκλίσεως συνεπεία θεομηνιών που προβλέπονται στο άρθρο 62 του κανονισμού (ΕΟΚ) αριθ. 337/79.  XI. ΤΟΜΕΑΣ ΑΚΑΤΕΡΓΑΣΤΟΥ ΚΑΠΝΟΥ  1. Οι πριμοδοτήσεις για τον καπνό που προβλέπονται στα άρθρα 3 και 4 του κανονισμού (ΕΟΚ) αριθ. 727/70.  2. Οι αγορές και οι παρεπόμενες ενέργειες που πραγματοποιούνται από οργανισμό παρεμβάσεως, κατ' εφαρμογή των άρθρων 5, 6 και 7 του κανονισμού (ΕΟΚ) αριθ. 727/70.  3. Η ειδική ενίσχυση ανά εκτάριο για τα καπνά της ποικιλίας Beneventano που προβλέπεται στο άρθρο 4 του κανονισμού (ΕΟΚ) αριθ. 339/77. XII. ΤΟΜΕΑΣ ΠΡΟΪΟΝΤΩΝ ΑΛΙΕΙΑΣ  1. Οι χρηματικές αντισταθμίσεις που προβλέπονται στο άρθρο 11 του κανονισμού (ΕΟΚ) αριθ. 100/76 και χορηγούνται στις οργανώσεις παραγωγών.  2. Οι αγορές σαρδελλών και αντζουγιών που προβλέπονται στο άρθρο 12 του κανονισμού (ΕΟΚ) αριθ. 100/76.  3. Οι ενισχύσεις για ιδιωτική αποθεματοποίηση που προβλέπονται στο άρθρο 15 του κανονισμού (ΕΟΚ) αριθ. 100/76. 4. Οι εξισωτικές αποζημιώσεις για τους παραγωγούς τόνου που προβλέπονται στο άρθρο 16 του κανονισμού (ΕΟΚ) αριθ. 100/76.  5. Η δωρεάν διανομή των προϊόντων που έχουν αποσυρθεί ή αγορασθεί κατ' εφαρμογή αντιστοίχως των άρθρων 11 και 12 του κανονισμού (ΕΟΚ) αριθ. 100/76.  XIII. ΑΛΛΟΙ ΤΟΜΕΙΣ ΚΑΙ ΜΕΤΡΑ  Α. Υφαντουργικός λίνος και κάνναβις  1. Οι ενισχύσεις στην παραγωγή που προβλέπονται στο άρθρο 4 του κανονισμού (ΕΟΚ) αριθ. 1308/70.  2. Οι ενισχύσεις για ιδιωτική αποθεματοποίηση που προβλέπονται στο άρθρο 5 του κανονισμού (ΕΟΚ) αριθ. 1308/70.  3. Τα μέτρα για την ενθάρρυνση της χρησιμοποιήσεως ινών λίνου που προβλέπονται στο άρθρο 1 του κανονισμού (ΕΟΚ) αριθ. 2511/80.  Β. Σπόροι προς σπορά  Οι ενισχύσεις στην παραγωγή που προβλέπονται στο άρθρο 3 του κανονισμού (ΕΟΚ) αριθ. 2358/71.  Γ. Λυκίσκοι  Οι ενισχύσεις στην παραγωγή που προβλέπονται στο άρθρο 12 του κανονισμού (ΕΟΚ) αριθ. 1696/71.  Δ. Μεταξοσκώληκες  Οι ενισχύσεις στην εκτροφή που προβλέπονται στο άρθρο 2 του κανονισμού (ΕΟΚ) αριθ. 845/72.  Ε. Αποξηραμένες ζωοτροφές  1. Η κατ' αποκοπή ενίσχυση στην παραγωγή που προβλέπεται στο άρθρο 3 του κανονισμού (ΕΟΚ) αριθ. 1117/78.  2. Η συμπληρωματική ενίσχυση που προβλέπεται στο άρθρο 5 του κανονισμού (ΕΟΚ) αριθ. 1117/78.  ΣΤ. Πίσα, κουκιά και φούλια  Η ενίσχυση στην παραγωγή για τη διατροφή των ζώων που προβλέπεται στο άρθρο 2 του κανονισμού (ΕΟΚ) αριθ. 1119/78.  XIV. ΚΟΙΝΕΣ ΔΙΑΤΑΞΕΙΣ ΓΙΑ ΠΕΡΙΣΣΟΤΕΡΟΥΣ ΤΟΜΕΙΣ  1. Τα νομισματικά εξισωτικά ποσά που εισπράτονται και χορηγούνται στις συναλλαγές μεταξύ Κρατών μελών κατ' εφαρμογή του κανονισμού (ΕΟΚ) αριθ. 974/71.  2. Τα εξισωτικά ποσά «εντάξεως» που χορηγούνται στις συναλλαγές μεταξύ Κρατών μελών και Ελλάδος κατ' εφαρμογή των άρθρων 43 και 61 της πράξεως προσχωρήσεως 1979».  (1) Χρηματοδότηση των πριμοδοτήσεων αυτών από το ΕΓΤΠΕ: 60 % από το τμήμα «εγγυήσεων» και 40 % από το τμήμα «προσανατολισμού» .